கேள்வி: புறப்பொருள் வெண்பாமாலை பற்றி விளக்கவும்.
பதில்: புறப்பொருள் வெண்பாமாலை (ஆங்கிலம்: ''Purapporul Venbamaalai'') என்பது தமிழ் இலக்கணம் கூறும் அகப்பொருள், புறப்பொருள் எனும் இரு பொருளிலக்கண வகைகளுள் புறப்பொருள் இலக்கணம் கூற எழுந்த நூலாகும். இதன் காலம் பொது ஊழி 9-ஆம் நூற்றாண்டு ஆகும்.
கேள்வி: புறப்பொருள் வெண்பாமாலை - உரைதருநூல் என்பது என்ன?
பதில்: இஃது ஓர் உரைதருநூல்கள். இதில் இலக்கணம் கூறும் நூற்பா 'கொளு' என்னும் தலைப்பில் அளவு ஒத்த இரண்டடிப் பாடலாக உள்ளது. இந்த இலக்கணத்துக்கு மேற்கோளாக ஆசிரியரே இயற்றிய வெண்பா, அல்லது ஆசிரியப்பா தரப்பட்டுள்ளது.
கேள்வி: புறப்பொருள் வெண்பாமாலை - பிற்கால உரையாசிரியர்கள் மேற்கோள் பற்றி விளக்கவும்.
பதில்: புறப்பொருள் விளக்கும் நூல்கள் அரிதாக இருந்ததினாலோ என்னவோ, 12-ஆம் நூற்றாண்டைச் சேர்ந்த இளம்பூரணர், மற்றும் நச்சினார்க்கினியர் போன்ற பிற்காலத்து உரையாசிரியர்கள் புறப்பொருள் வெண்பாமாலையில் இருந்து பெருமளவு பாடல்களை மேற்கோள்களாக எடுத்தாண்டுள்ளனர்.
கேள்வி: புறப்பொருள் வெண்பாமாலை - அகம், புறம் குறித்து விரிவாக சொல்லுங்கள்.
பதில்: மக்களின் வாழ்வியலைத் தமிழ்நூல்கள் அகம், புறம் என இரண்டு நிலைகளில் பகுத்துப் பார்த்தன. அகம் என்பது திருமணத்துக்கு முந்தைய களவுநிலையிலும், திருமணத்துக்குப் பிந்திய கற்புநிலையிலும் நிகழும் ஆண்-பெண் உறவு பற்றியது. இது நெஞ்சகத்தில் வைத்து மறைக்கப்படும் வாழ்க்கை. புறம் என்பது புறத்தார்க்குப் புலனாகும் வாழ்க்கை.
கேள்வி: புறப்பொருள் வெண்பாமாலை - பாகுபாடு பற்றி விளக்கவும்.
பதில்: தொல்காப்பியர், # அகத்திணை - 7 # புறத்திணை - 7 எனப் பாகுபடுத்திக் காட்டினார். அந்தப் புறப்பொருளைப் புறப்பொருள் வெண்பாமாலை 12 திணைகளாகப் பகுத்துள்ளது. அந்த 12 திணைகளையும் அந்நூலின் ஆசிரியர் ஐயனாரிதனார் 3 பிரிவுகளாகப் பாகுபடுத்தி உள்ளார். அவை, # புறம் - 7 (வெட்சி முதல் தும்பை ஈறாக) # புறப்புறம் - 3 (வாகை, பாடாண், பொதுவியல்) # அகப்புறம் - 2 (கைக்கிளை, பெருந்திணை) என்பனவாகும்.
கேள்வி: புறப்பொருள் வெண்பாமாலை - ஆசிரியர் பற்றி நீங்கள் என்ன அறிந்துள்ளீர்கள்?
பதில்: புறப்பொருள் வெண்பாமாலையின் ஆசிரியர் ஐயனாரிதனார். இவரை ‘வானவர் மருமான் ஐயனாரிதனார்’ என்று இந்நூலின் பாயிரம் குறிப்பிடுகிறது. (மருமான் = மருமகன்) சேரநாட்டு ஐயப்பன் கோயில் ஐயனார் சங்ககாலத்தில் அயிரை எனப் போற்றப்பட்டதை இங்கு நினைவுபடுத்திக் கொண்டால் புலவர் பெயருக்கு விளக்கம் புரியும். செங்குட்டுவன் தம்பி இளங்கோவடிகள் சிலப்பதிகாரம் பாடியதை எண்ணும்போது சேரர்-குடியின் தமிழ்த்தொண்டு புலனாகும்.
கேள்வி: புறப்பொருள் வெண்பாமாலை - நூலின் ஒழிபியலில் சேர்க்கப்பட்டுள்ள புதுமையான துறைகள் குறித்து விரிவாக சொல்லுங்கள்.
பதில்: * மகளிர் விளையாட்டு ::ஆடல்-வென்றி, பாடல்-வென்றி, யாழ்-வென்றி, பூவை-வென்றி, கிளி-வென்றி, சூது-வென்றி, பிடி-வென்றி, * காளையர் விளையாட்டு ::மல்-வென்றி, ஏறுகொள்-வென்றி (சல்லிக்கட்டு) குதிரை-வென்றி, தேர்-வென்றி, * வேடிக்கை விளையாட்டு ::கோழி-வென்றி (கோழிப்போர்), சிவல்-வென்றி (''கவுதாரிப்போர்''), பூழ்-வென்றி, (காடைப்போர்), தகர்-வென்றி (ஆட்டுக்கடாச் சண்டை), யானை-வென்றி (‘குன்றேறி யானைப்போர் கண்டற்றால்’ – திருக்குறள்), * வணிகன் பெருமை ::வணிக-வென்றி, * உழவன் பெருமை ::உழவன்-வென்றி * புலவன் பெருமை ::கொடுப்போர் ஏத்திக் கொடார் பழித்தல்.
கேள்வி: புறப்பொருள் வெண்பாமாலை - நூல் பற்றி நீங்கள் என்ன அறிந்துள்ளீர்கள்?
பதில்: நூலில் சொல்லப்படும் இலக்கணமும், மேற்கோள் பாடலும் எவ்வாறு உள்ளன என்பதற்கு எடுத்துக்காட்டுகள் 1 கைக்கிளைப் படலம், பெண்பாற் கூற்று, நெஞ்சொடு மெலிதல், பாடல் எண் 304 அருஞ்சொல் வஞ்சி அல்லிருட் செலீஇய நெஞ்சொடு புகன்ற நிலையுரைத் தன்று. :(இது கொளு என்னும் இலக்கண நூற்பா) இதற்குச் சாமுண்டி தேவர் தரும் உரை - "அழகிய சொல்லினையுடைய வஞ்சிக்கொம்பை ஒப்பானவள் இரவுப்பொழுது இருளின்கண் செல்வான் வேண்டி மனத்தோடு விரும்பிய நிலையைச் சொல்லியது." மல்லாடு தோளான் அளியவாய் மாலிருட்கண் செல்லாம் ஒழிக செலவென்பாய் நில்லாய் புனையிழை இழந்த பூசல் வினையினும் நினைதிழோ வாழியென் நெஞ்சே. :(இது ஆசிரியப்பாவால் ஆசிரியரே இயற்றித் தந்த மேற்கோள் பாடல்) இதற்குச் சாமுண்டி தேவர் தரும் உரை - மல்லின் செய்தி உலாவும் புயத்தினை யுடையான் தன் அளியை ஆசைப்பட்டு மயக்கமுடைய இருளிடத்துச் செல்லக்கடவேம் இல்லேம்; நீ தவிர்வாயாக போக்கை என்று சொல்லுவாய், நீ நில்லாய், அணிந்த ஆபரணம் சோர்ந்த ஆரவாரத்தை உள்ளுவையோ, உள்ளாயோ, வாழ்வாயாக எனது நெஞ்சே! 2 வெட்சிப்படலம், விரிச்சி பாடல் எண் 4 வேண்டிய பொருளின் விளைவுநன்கு அறிதற்கு ஈண்டுஇருள் மாலை சொல்ஓர்த் தன்று :இது இலக்கணம் கூறும் கொளு. எழுவணி சீறூர் இருள்மாலை முன்றில் குழுவினம் கைகூப்பி நிற்பத் - தொழுவில் குடங்கள் கொண்டுவா என்றான் குணிவில் தடங்கையாய் வென்றி தரும் :இது நூலாசிரியரே பாடிச் சேர்த்த மேற்கோள் வெண்பா.
கேள்வி: புறப்பொருள் வெண்பாமாலை - உசாத்துணை பற்றி விளக்கவும்.
பதில்: சேரர் பரம்பரையினராகிய ஐயனாரிதனார் அருளிச்செய்த புறப்பொருள் வெண்பாமாலை மூலமும், சாமுண்டி தேவநாயனார் இயற்றிய உரையும், ஐந்தாம் பதிப்பு - 1942. பகுப்பு:தமிழ் இலக்கண நூல்கள்